Selo con fotos do Xaneiro Negro.
**Xaneiro Negro** (en azarí: *Qara Yanvar*), tamén chamada **Sábado Negro** ou **Masacre de Xaneiro** é o nome por que é coñecida unha acción do exército soviético para deter a violencia entre armenios e azarís en Bakú, na República Socialista Soviética de Acerbaixán ocorrida a 20 de xaneiro de 1990.

Acontecementos
--------------

A violencia inter-étnica que se rexistrou antes da Guerra de Nagorno-Karabakh comezou a facer cada vez máis vítimas, obrigando a maioría da poboación azarí residente en Armenia a refuxiarse no seu país, ao mesmo tempo que os armenios residentes no Acerbaixán procedían ao movemento inverso. A escalada do conflito estaba tan fóra de control que os o goberno central de Moscova tomou control directo da rexión en xaneiro de 1989, unha medida que foi recibida con agrado por moitos armenios. No verán dese ano, os líderes de Fronte Popular de Acerbaixán e os seus partidarios conseguiron que a RSS de Acerbaixán iniciase un bloqueo aéreo e ferroviario contra a Armenia, o que estrangulou a economía do país, xa que o 85% da carga e dos bens que chegaban ao país viñan por vía férrea, ademais de illar a República Autónoma de Nakhichevan totalmente do resto da Unión Soviética. A interrupción do servizo ferroviario á Armenia foi motivado en parte polos ataques de militantes deste país contra traballadores azarís que entraban no seu territorio, tendo estes comezaran a rexeitar-se a cumprir estes servizos.

En xaneiro de 1990 ocorreu un pogrom contra armenios en Bakú, o que forzou o goberno de Mikhail Gorbachev a declarar o estado de urxencia e a enviar as tropas do Ministerio do Interior (*Ministerstvo Vnutrennikh Del* coñecido por MVD) para restablecer a orde. Foi establecido o toque a recoller (cousa nunca vista na URSS desde a segunda guerra mundial) e ocorrían frecuentemente combates violentos entre as forzas soviéticas e membros da Fronte Popular de Acerbaixán, estes incidentes deixaron como saldo máis de 120 azarís e 8 soldados do MVD mortos en Bakú. Con todo, durante este período o Partido Comunista de Acerbaixán caera, sendo a orde de envío das tropas do MVD máis para manter o partido no poder que para protexer a poboación armenia do país. Estes eventos, coñecidos como "Xaneiro Negro" determinaron a relación futura entre o Acerbaixán e Rusia.

Notas
-----

1. 1 2  *(en inglés)* Croissant, Michael P. The Armenia-Azerbaijan Conflict: Causes and Implications. London: Praeger, 1998. ISBN 0-275-96241-5
2. ↑  *(en inglés)* de Waal, Thomas. Black Garden: Armenia and Azerbaijan Through Peace and War. Nova York: New York University Press, 2003. ISBN 0-8147-1945-7
3. ↑  *(en inglés)* Kaufman, Stuart. Modern Hatreds: The Symbolic Politics of Ethnic War. New York: Cornell Studies in Security Affairs, 2001. 49–66 p. ISBN 0-8014-8736-6
4. ↑  *(en inglés)*
Smolowe, Jill (29 de xaneiro de 1990). "The Killing Zone". *TIME*. Arquivado dende o orixinal o 09 de setembro de 2005. Consultado o 2006-02-25.
5. ↑  *(en inglés)* Abu-Hamad, Aziz, *et al*. Playing the "Communal Card": Communal Violence and Human Rights Human Rights Watch.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Outros artigos

|  |  |
| --- | --- |
|  | Wikimedia Commons ten máis contidos multimedia na categoría:  ***Xaneiro Negro*** |

* Acerbaixán
* Unión Soviética

### Ligazóns externas

* *(en inglés)* Black January: Baku (1990) / Azerbaijan International (Spring 1998)
* *(en inglés)*
* *(en inglés)*